 บันทึกข้อความ

ส่วนราชการ โรงเรียนชุมชนวัดสมรโกฏิ (อยู่พูนราษฎร์บำรุง)

**ที่………………/2564 วันที่ 30 ธันวาคม 2564**

##### **เรื่อง รายงานการประเมินตนเอง (SDQ) ฉบับครู**

**เรียน ผู้อำนวยการโรงเรียนชุมชนวัดสมรโกฏิ (อยู่พูนราษฎร์บำรุง)**

# ตามที่งานระบบดูแลช่วยเหลือนักเรียนได้มอบหมายให้ครูที่การศึกษาพิเศษทำการประเมินตนเอง (SDQ) นักเรียนที่มีความต้องการจำเป็นพิเศษ จำนวน 41 คน เพื่อนำไปใช้เป็นข้อมูลพื้นฐานในการคัดกรองนักเรียน ในการจัดกิจกรรมเพื่อส่งเสริมให้นักเรียนได้รับการพัฒนาอย่างถูกต้องและเหมาะสมตามสภาพจริงรายบุคคล ข้าพเจ้าได้ประมวลผลการประเมินด้วยโปรแกรมดังกล่าวแล้ว มีผลรายละเอียดดังแนบเรียนมาพร้อมหนังสือนี้ ดังนี้

1. พบว่ามีนักเรียนที่มีความเสี่ยงและมีปัญหาด้านอารมณ์ จำนวน 34 คน คิดเป็นร้อยละ 82.93

2. พบว่ามีนักเรียนที่มีความเสี่ยงและมีปัญหาด้านความประพฤติ จำนวน 10 คน คิดเป็นร้อยละ 24.39

3. พบว่ามีนักเรียนที่มีความเสี่ยงและมีปัญหาด้านการอยู่ไม่นิ่ง จำนวน 26 คน คิดเป็นร้อยละ 63.41

4. พบว่ามีนักเรียนที่มีความเสี่ยงและมีปัญหาด้านความสัมพันธ์กับเพื่อน จำนวน 26 คน คิดเป็นร้อยละ 63.41

5. พบว่ามีนักเรียนไม่มีจุดแข็งด้านสัมพันธภาพทางสังคม จำนวน 15 คน คิดเป็นร้อยละ 36.59

โดยดำเนินการช่วยเหลือนักเรียนดังนี้

1. แนะนำผู้ปกครองให้พานักเรียนมีความเสี่ยงและมีปัญหาไปพบแพทย์

2. ลดสิ่งเร้ารอบตัวที่เป็นตัวกระตุ้นให้เด็กเกิดพฤติกรรม เช่น การเล่นโทรศัพท์

3. จัดกิจกรรมส่งเสริมพฤติกรรมให้มีพัฒนาการที่ดีขึ้น

4. วางเงือนไขกับนักเรียน คือ ให้สมุดบันทึกพฤติกรรมกับนักเรียน ถ้าใครประพฤติตัวดี/ไม่ดี ให้ครูประจำวิชาหรือครูที่พบเห็นบันทึกพฤติกรรมลงในสมุด สิ้นปีการศึกษาเอาสมุดมานับคะแนน นักเรียนคนไหนที่ได้คะแนนความดีมากที่สุดได้รับของรางวัลทุนการศึกษา 500 บาท

จึงเรียนมาเพื่อโปรดทราบ

ลงชื่อ....................................................

(นางสาวไพลิน อินทรพานิชย์)

ครูการศึกษาพิเศษ

ความเห็นของหัวหน้างานระบบดูแลช่วยเหลือนักเรียน

..........................................................................................................................................................................................................................................................................................................................................................................................................................................................................................................................................

ลงชื่อ..................................................

(นางสาวไพลิน อินทรพานิชย์)

หัวหน้างานระบบดูแลช่วยเหลือนักเรียน

ความเห็นของผู้อำนวยการโรงเรียน

🔾 ทราบ

..........................................................................................................................................................................................................................................................................................................................................................................................................................................................................................................................................

(นางสาวิตรี สิทธิชัยกานต์)

ผู้อำนวยการโรงเรียนชุมชนวัดสมรโกฏิ (อยู่พูนราษฎร์บำรุง)

**คำนำ**

แบบประเมินตนเองของกรมสุขภาพจิต (SDQ) จัดทำขึ้นเพื่อประเมินสุขภาพจิตของนักเรียนที่มีความต้องการจำเป็นพิเศษ ชั้นประถมศึกษาปีที่ 2-6 โรงเรียนชุมชนวัดสมรโกฏิ (อยู่พูนราษฎร์บำรุง) ทั้งนี้เพื่อจะได้ทราบถึงสุขภาพจิตของนักเรียนเป็นรายบุคคล นอกเหนือจากการสังเกตด้านพฤติกรรม และผลการเรียนโดยทั่วไป ซึ่งหากตรวจพบปัญหาในด้านใดๆ จะได้ดำเนินการแก้ไขปัญหาเหล่านั้นได้ทันท่วงที

สำหรับแบบประเมินตนเองของสุขภาพจิต (SDQ) การประเมินมีทั้งหมด 5 ด้านด้วยกัน ได้แก่

ด้านที่ 1 ด้านอารมณ์

ด้านที่ 2 ด้านความประพฤติ

ด้านที่ 3 ด้านพฤติกรรมการไม่อยู่นิ่ง/สมาธิสั้น

ด้านที่ 4 ด้านความสัมพันธ์กับเพื่อน

ด้านที่ 5 ด้านสัมพันธภาพทางสังคม

อย่างไรก็ตาม แบบประเมินตนเองของสุขภาพจิต (SDQ) นี้เป็นเพียงส่วนหนึ่งในการศึกษานักเรียนเป็นรายบุคคลเท่านั้น เพราะยังมีวิธีการอีกมากมายซึ่งข้าพเจ้าจะได้ดำเนินการตามลำดับและวิธีที่หลากหลายเพื่อให้ทราบ, เข้าใจ และเข้าถึงนักเรียนให้มากยิ่งขึ้นต่อไป

นางสาวไพลิน อินทรพานิชย์

**สารบัญ**

|  |  |
| --- | --- |
| **เรื่อง** | **หน้า** |
| คำนำ | ก |
| สารบัญ | ข |
| ครูมือแนะนำการใช้แบบประเมินพฤติกรรมเด็ก ( SDQ ) | 1-6 |
| สรุปแบบประเมินพฤติกรรมเด็ก (SDQ) | 7-8 |
| ภาคผนวก |  |
| - การประเมินแบบประเมินพฤติกรรมเด็ก (SDQ) ฉบับครูเป็นรายบุคคล |  |

**คู่มือแนะนำการใช้แบบประเมินพฤติกรรมเด็ก ( SDQ )**

**คำชี้แจง**

แบบประเมินตนเอง (SDQ) นี้ เป็นแบบประเมินของสำนักพัฒนาสุขภาพจิต กรมสุขภาพจิต กระทรวงสาธารณสุข พัฒนาจาก The Strengths and Difficulties Questionaire (SDQ) เป็นเครื่องมือที่ผ่านการวิจัยแล้วว่ามีประสิทธิภาพในการคัดกรองปัญหาเด็กได้ดี สามารถช่วยเหลือครูในการคัดกรองปัญหาและให้การช่วยเหลือเบื้องต้นแก่เด็กในโรงเรียน แบบประเมินตนเอง (SDQ) นี้ เหมาะที่จะใช้กับเด็กอายุระหว่าง 4 - 16 ปี

แบบประเมินแต่ละชุดมี 2 หน้า หน้าแรกเป็นลักษณะพฤติกรรม จำนวน 25 ข้อ ซึ่งมีลักษณะของพฤติกรรมทั้งด้านบวกและด้านลบ โดยสามารถจัดเป็นกลุ่มพฤติกรรมได้ 5 ด้าน ได้แก่

1. พฤติกรรมด้านอารมณ์ (5 ข้อ)

2. พฤติกรรมอยู่ไม่นิ่ง / สมาธิสั้น (5 ข้อ)

3. พฤติกรรมเกเร / ความประพฤติ (5 ข้อ)

4. พฤติกรรมด้านความสัมพันธ์กับเพื่อน (5 ข้อ)

5. พฤติกรรมด้านสัมพันธภาพทางสังคม (5 ข้อ)

คะแนนรวมของกลุ่มที่1-4 เป็นคะแนนที่แสดงถึงปัญหาพฤติกรรมของเด็กในด้านนั้นๆ (Total Difficulties score) ส่วนคะแนนในด้านที่ 5 เป็นคะแนนที่แสดงถึงจุดแข็งของเด็ก (Strength score) ซึ่งเป็นส่วนสำคัญในการพิจารณานำจุดแข็งมาใช้เพื่อให้การช่วยเหลือแก้ปัญหาในด้านอื่น ๆ แก่เด็กต่อไป ในขณะเดียวกันคะแนนด้านสัมพันธภาพทางสังคมก็เป็นตัวบ่งชี้ให้ครูได้ทราบถึงความยากง่ายในการแก้ปัญหา ถ้าเด็กมีจุดแข็ง (คะแนนด้านสัมพันธภาพทางสังคมสูง) การให้ความช่วยเหลือปัญหาพฤติกรรมจะง่ายกว่าเด็กที่ไม่มีจุดแข็ง (คะแนนด้านสัมพันธภาพทางสังคมต่ำ) เป็นต้น

หน้าที่ 2 ในด้านหลังของแบบประเมิน เป็นการประเมินผลกระทบของพฤติกรรมว่ามี ความเรื้อรัง ส่งผลกระทบต่อบุคคลรอบข้าง ต่อตัวเด็กเอง มีผลต่อสัมพันธภาพทางสังคม และชีวิต ประจำวันของเด็กมากน้อยอย่างไร ซึ่งในส่วนนี้ใช้คำลงสรุปว่า “เป็นระดับความรุนแรงของปัญหา”

**ข้อแนะนำในการใช้**

1. แบบประเมินตนเอง (SDQ) มี 3 ชุด คือ

1) แบบประเมินที่นักเรียนประเมินตนเอง 1 ชุด

2) แบบประเมินที่ครูประเมินนักเรียน 1 ชุด

3) แบบประเมินที่ผู้ปกครองประเมินนักเรียน 1 ชุด

แบบประเมินทั้ง 3 ชุดนี้ มีลักษณะข้อคำถามคล้ายคลึงกับข้อคำถามในแบบประเมินที่นักเรียนประเมินตนเอง ตลอดจนการตรวจให้คะแนน ยกเว้นเกณฑ์การแปลผลต่างกันเล็กน้อย

2. ครูที่ประเมินนักเรียน ตลอดจนผู้ปกครองที่จะประเมิน ควรรู้จักนักเรียนและมีความใกล้ชิดกับนักเรียนมาระยะเวลาหนึ่ง และควรประเมินทั้ง 25 ข้อ ในครั้งเดียว

3. ระยะเวลาที่นักเรียนประเมินตนเอง ครูประเมินนักเรียน หรือผู้ปกครองเป็นผู้ประเมินนักเรียนควรเป็นระยะเวลาที่ใกล้กัน

4. ครั้งแรกอาจให้นักเรียนประเมินตนเองก่อน แล้วครู/ผู้ปกครอง สามารถใช้แบบประเมินตนเองฉบับของครู / ผู้ปกครอง ทำการประเมินนักเรียนซ้ำ เพื่อดูผลที่ได้ว่าสอดคล้องกันหรือไม่

5. อาจใช้การสัมภาษณ์ หรือเครื่องมืออื่นช่วยในการพิจารณาเพิ่มเติม กรณีที่เห็นว่าผลที่ได้ขัดแย้งกับความเป็นจริง **อย่าลืมว่า ไม่มีเครื่องมือชนิดใดสมบูรณ์แบบ** ขึ้นอยู่กับสภาพความพร้อมของผู้ตอบแบบประเมินเป็นสำคัญ**แบบประเมินตนเองชุดนี้เป็นเพียง**เครื่องมือเพื่อช่วยเหลือในการคัดกรองปัญหานักเรียนเท่านั้น ไม่ใช่เป็นตัวชี้นำครูในการตัดสินปัญหานักเรียน

6. การประเมินพฤติกรรมนักเรียน เป็นการประเมินในช่วง 6 เดือนที่ผ่านมา ยกเว้น การใช้เพื่อติดตามลักษณะพฤติกรรมของนักเรียน**การให้คะแนนและการแปลผล**

**1. ด้านหน้า**

**การให้คะแนนแยกตามรายด้าน**

**1. ด้านอารมณ์**

|  |  |  |  |  |
| --- | --- | --- | --- | --- |
| **ข้อ** | **ข้อคำถาม** | **ไม่จริง** | **อาจจะจริง** | **จริง** |
| **3.** | มักจะบ่นว่า ปวดศีรษะ ปวดท้อง | **0** | **1** | **2** |
| **8.** | กังวลใจหลายเรื่อง ดูกังวลเสมอ | **0** | **1** | **2** |
| **13.** | ดูไม่มีความสุข ท้อแท้ | **0** | **1** | **2** |
| **16.** | เครียด ไม่ยอมห่างเวลาอยู่ในสถานการณ์ที่ไม่คุ้น และ  ขาดความมั่นใจในตนเอง | **0** | **1** | **2** |
| **24.** | ขี้กลัว รู้สึกหวาดกลัวได้ง่าย | **0** | **1** | **2** |

**0-5 5-10**

รวมคะแนน........................จัดอยู่ในกลุ่ม ปกติ เสี่ยง/มีปัญหา

**2. ด้านความประพฤติ/เกเร**

|  |  |  |  |  |
| --- | --- | --- | --- | --- |
| **ข้อ** | **ข้อคำถาม** | **ไม่จริง** | **อาจจะจริง** | **จริง** |
| **5.** | มักจะอาละวาด หรือโมโหร้าย | **0** | **1** | **2** |
| **7.** | เชื่อฟัง มักจะทำตามที่ผู้ใหญ่ต้องการ | **2** | **1** | **0** |
| **12.** | มักจะมีเรื่องทะเลาะวิวาทกับเด็กอื่น หรือรังแกเด็กอื่น | **0** | **1** | **2** |
| **18.** | ชอบโกหก หรือขี้โกง | **0** | **1** | **2** |
| **22.** | ขโมยของของที่บ้าน ที่โรงเรียนหรือที่อื่น | **0** | **1** | **2** |

**0-4 5-10**

รวมคะแนน........................จัดอยู่ในกลุ่ม ปกติ เสี่ยง/มีปัญหา

**3. ด้านพฤติกรรมอยู่ไม่นิ่ง/สมาธิสั้น**

|  |  |  |  |  |
| --- | --- | --- | --- | --- |
| **ข้อ** | **ข้อคำถาม** | **ไม่จริง** | **อาจจะจริง** | **จริง** |
| **2.** | อยู่ไม่นิ่ง นั่งนิ่ง ๆ ไม่ได้ | **0** | **1** | **2** |
| **10.** | อยู่ไม่สุข วุ่นวายอย่างมาก | **0** | **1** | **2** |
| **15.** | วอกแวกง่าย สมาธิสั้น | **0** | **1** | **2** |
| **21.** | คิดก่อนทำ | **2** | **1** | **0** |
| **25.** | ทำงานได้จนเสร็จ มีความตั้งใจในการทำงาน | **2** | **1** | **0** |

**0-5 6-10**

รวมคะแนน........................จัดอยู่ในกลุ่ม ปกติ เสี่ยง/มีปัญหา

**4. ด้านความสัมพันธ์กับเพื่อน**

|  |  |  |  |  |
| --- | --- | --- | --- | --- |
| **ข้อ** | **ข้อคำถาม** | **ไม่จริง** | **อาจจะจริง** | **จริง** |
| 6. | ค่อนข้างแยกตัว ชอบเล่นคนเดียว | 0 | 1 | 2 |
| 11. | มีเพื่อนสนิท | 2 | 1 | 0 |
| 14. | เป็นที่ชื่นชอบของเพื่อน | 2 | 1 | 0 |
| 19. | ถูกเด็กคนอื่นล้อเลียน หรือรังแก | 0 | 1 | 2 |
| 23. | เข้ากับผู้ใหญ่ได้ดีกว่าเด็กวัยเดียวกัน | 0 | 1 | 2 |

**0-3 4-10**

รวมคะแนน........................จัดอยู่ในกลุ่ม ปกติ เสี่ยง/มีปัญหา

**5. ด้านสัมพันธภาพทางสังคม**

|  |  |  |  |  |
| --- | --- | --- | --- | --- |
| **ข้อ** | **ข้อคำถาม** | **ไม่จริง** | **อาจจะจริง** | **จริง** |
| 1. | ห่วงใยความรู้สึกคนอื่น | 0 | 1 | 2 |
| 4. | เต็มใจแบ่งปันสิ่งของให้เพื่อน(ขนม, ของเล่น, ดินสอ เป็นต้น) | 0 | 1 | 2 |
| 9. | เป็นที่พึ่งได้เวลาที่คนอื่นเสียใจ อารมณ์ไม่ดี หรือไม่สบายใจ | 0 | 1 | 2 |
| 17. | ใจดีกับเด็กที่เล็กกว่า | 0 | 1 | 2 |
| 20. | ชอบอาสาช่วยเหลือผู้อื่น (พ่อแม่, ครู, เด็กคนอื่น) | 0 | 1 | 2 |

**4-10 0-3**

รวมคะแนน........................จัดอยู่ในกลุ่ม ปกติ เสี่ยง/มีปัญหา

**2. ด้านหลัง**

ประเมินว่ามีความเรื้อรัง ส่งผลกระทบต่อบุคคลรอบตัวเด็ก มีผลต่อสัมพันธภาพทางสังคมและชีวิตประจำวันของเด็ก

ในการประเมินว่าตัวเองมีปัญหาด้านอารมณ์ ด้านสมาธิ ด้านพฤติกรรม หรือความสามารถเข้ากับผู้อื่นได้

ถ้าตอบว่า “ไม่” ไม่ต้องคิดคะแนนข้อต่อไป

ถ้าตอบว่า “ใช่” ให้พิจารณาแบบประเมินในหัวข้อต่อไปนี้

- ปัญหานี้ทำให้รู้สึกไม่สบายใจหรือไม่

- ปัญหานี้รบกวนชีวิตประจำวันในด้านต่าง ๆ หรือไม่

ใน 2 หัวข้อนี้ ถ้าตอบว่า “ไม่เลย” หรือ “เล็กน้อย” ให้ 0 คะแนน

“ค่อนข้างมาก” ให้ 1 คะแนน “มาก” ให้ 2 คะแนน ดังนี้

|  |  |  |  |  |
| --- | --- | --- | --- | --- |
| **ข้อความ** | **ไม่เคย** | **เล็กน้อย** | **ค่อนข้างมาก** | **มาก** |
| ปัญหานี้ทำให้รู้สึกไม่สบายใจ | 0 | 0 | 1 | 2 |
| ปัญหานี้รบกวนชีวิตประจำวันในด้านต่าง ๆ  ความเป็นอยู่ที่บ้าน  การคบเพื่อน  การเรียนในห้องเรียน  กิจกรรมยามว่าง | 0  0  0  0  0 | 0  0  0  0  0 | 1  1  1  1  1 | 2  2  2  2  2 |

**สรุปการแปลผลด้านหลัง**

คะแนนรวม 0 คะแนน = ปกติ

คะแนนรวม 1 คะแนนขึ้นไป = เสี่ยง/มีปัญหา

**การแปลผลแบบประเมินพฤติกรรมเด็ก (ฉบับครู / ผู้ปกครองประเมินนักเรียน)**

แบบประเมินพฤติกรรมเด็ก ฉบับ**นักเรียนประเมินนักเรียน**

|  |  |  |
| --- | --- | --- |
| **รายการประเมิน** | **ปกติ** | **เสี่ยง/มีปัญหา** |
| **คะแนนรวมพฤติกรรมที่เป็นปัญหา**  (จากคะแนนรวมพฤติกรรม 4 ด้าน) | 0-16 | 17-40 |
| **คะแนนรวมพฤติกรรมแต่ละด้าน**  1. คะแนนพฤติกรรมด้านอารมณ์  2. คะแนนพฤติกรรมเกเร/ความประพฤติ  3. คะแนนพฤติกรรมอยู่ไม่นิ่ง/สมาธิสั้น  4. คะแนนพฤติกรรมด้านความสัมพันธ์กับเพื่อน | 0-5  0-4  0-5  0-3 | 6-10  5-10  6-10  4-10 |
| 5. คะแนนพฤติกรรมด้านสัมพันธภาพทางสังคม  (คะแนนจุดแข็ง) | 4-10  เป็นจุดแข็ง | ต่ำกว่า 3ไม่มีจุดแข็ง |

แบบประเมินพฤติกรรมเด็ก ฉบับ**ครูประเมินนักเรียน**

|  |  |  |
| --- | --- | --- |
| **รายการประเมิน** | **ปกติ** | **เสี่ยง/มีปัญหา** |
| **คะแนนรวมพฤติกรรมแต่ละด้าน**  1. คะแนนพฤติกรรมด้านอารมณ์  2. คะแนนพฤติกรรมเกเร/ความประพฤติ  3. คะแนนพฤติกรรมอยู่ไม่นิ่ง/สมาธิสั้น  4. คะแนนพฤติกรรมด้านความสัมพันธ์กับเพื่อน | 0-15  0-3  0-3  0-5  0-5 | 16-40  4-10  4-10  6-10  6-10 |
| 5. คะแนนพฤติกรรมด้านสัมพันธภาพทางสังคม  (คะแนนจุดแข็ง) | 4-10  (มีจุดแข็ง) | 0-3  (ไม่มีจุดแข็ง) |

แบบประเมินพฤติกรรมเด็ก ฉบับ**ผู้ปกครองประเมินนักเรียน**

|  |  |  |
| --- | --- | --- |
| **รายการประเมิน** | **ปกติ** | **เสี่ยง/มีปัญหา** |
| **คะแนนรวมพฤติกรรมแต่ละด้าน**  1. คะแนนพฤติกรรมด้านอารมณ์  2. คะแนนพฤติกรรมเกเร/ความประพฤติ  3. คะแนนพฤติกรรมอยู่ไม่นิ่ง/สมาธิสั้น  4. คะแนนพฤติกรรมด้านความสัมพันธ์กับเพื่อน | 0-15  0-3  0-3  0-5  0-5 | 16-40  4-10  4-10  6-10  6-10 |
| 5. คะแนนพฤติกรรมด้านสัมพันธภาพทางสังคม  (คะแนนจุดแข็ง) | 5-10  (มีจุดแข็ง) | 0-4  (ไม่มีจุดแข็ง) |



**ภาคผนวก**